Alfrēds Redklifs-Brauns
Sers Alfrēds Redžinalds Redklifs-Brauns (Alfred Reginald Radcliffe-Brown; dzimis 1881. gada 17. janvārī, miris 1955. gada 24. oktobrī) bija britu sociālantropologs. Strukturālā funkcionālisma pamatlicējs. Līdz ar Broņislavu Malinovski tiek uzskatīts par mūsdienu sociālās antropoloģijas nodibinātāju. Studējis Kembridžā. Apmeklējis Andamānu salas un Rietumaustrāliju. Strādājis Tongā un Dienvidāfrikā. Vēlāk strādāja par profesoru Sidnejā, Čikāgā un Oksfordā. Ietekmējies no Emīla Dirkema.